New York Times: Obama forlenger USAs krigføring i Afghanistan
Ifølge New York Times har Obama gitt de amerikanske militærstyrkene i Afghanistan klarsignal til nye kamphandlinger mot Taliban og andre militære grupper i landet. Presidenten åpner også for at jagerfly, bombefly og droner kan brukes i Afghanistan. Med dette går Obama tilbake på et tidligere løfte om å avslutte USAs krigshandlinger i landet i 2014. Tidligere har Det hvite hus uttalt at det amerikanske militæret ikke skulle utføre noen kamphandlinger i Afghanistan i 2015. De snaut 10.000 soldatene som fremdeles er i landet skulle derimot kun trene opp afghanske styrker og jakte på eventuelle Al-Qaida-medlemmer i landet. New York Times skriver at Obamas avgjørelse kommer etter opphetede diskusjoner innad i administrasjonen. Presidenten trekkes angivelig mellom to leirer; en som vil avslutte Afghanistan-krigen en gang for alle, og en som peker på forsvarsdepartementets krav om at soldatene skal få fullføre sine gjenværende oppdrag i landet. Selv om USAs krigføring i Afghanistan med den nye ordren i praksis utvides med ett år, ligger fremdeles Barack Obama an til å få avsluttet krigen i sin presidentperiode. Mot slutten av neste år skal uansett halvparten av de 9800 amerikanske soldatene i landet tilbake, mens resten skal trekkes ut i slutten av året.
I all hemmelighet skal presidenten ha gitt ordre om nye militæroppdrag i Afghanistan i 2015, tross tidligere løfter om å avslutte krigshandlingene i år. militæroppdrag i Afghanistan i 2015, tross tidligere løfter om å avslutte krigshandlingene i år.